KOMISSION LAUSUNTOEuroopan unionin toiminnasta tehdyn sopimuksen 294 artiklan 7 kohdan c alakohdan nojalla Euroopan parlamentin tarkistuksesta [tarkistuksista] neuvoston kantaan ehdotuksesta EUROOPAN PARLAMENTIN JA NEUVOSTON DIREKTIIVIyhtiömuodoltaan tietynlaisten yhtiöiden tilinpäätöksistä annetun neuvoston direktiivin 78/660/ETY muuttamisesta mikroyhteisöjen osalta /* KOM/2012/01 lopullinen - 2009/0035 (COD) */





2009/0035 (COD) KOMISSION LAUSUNTO Euroopan unionin toiminnasta tehdyn sopimuksen 294 artiklan 7 kohdan c alakohdan nojalla Euroopan parlamentin tarkistuksesta [tarkistuksista] neuvoston kantaan ehdotuksesta EUROOPAN PARLAMENTIN JA NEUVOSTON DIREKTIIVI yhtiömuodoltaan tietynlaisten yhtiöiden tilinpäätöksistä annetun neuvoston direktiivin 78/660/ETY muuttamisesta mikroyhteisöjen osalta (ETA:n kannalta merkityksellinen teksti) 1. Johdanto Euroopan unionin toiminnasta tehdyn sopimuksen 294 artiklan 7 kohdan c alakohdan mukaan komission on toimitettava lausunto Euroopan parlamentin toisessa käsittelyssä tekemistä tarkistuksista. Komissio esittää seuraavassa lausuntonsa parlamentin ehdottamista tarkistuksista. 2. taustaa Ehdotus toimitettiin Euroopan parlamentille ja neuvostolle (KOM(2009) 83 lopullinen – 2009/0035 COD): || 26.2.2009 Päivä, jona Euroopan talous- ja sosiaalikomitea on antanut lausuntonsa: || 15.7.2009 Päivä, jona Euroopan parlamentti on vahvistanut ensimmäisen käsittelyn kantansa: || 10.3.2010 Neuvoston kanta on hyväksyttiin: || 12.9.2011 Coreper hyväksyi toisessa käsittelyssä esitetyn kompromissin: || 23.11.2011 Päivä, jona Euroopan parlamentti antoi lainsäädännöllisen päätöslauselmansa toisessa käsittelyssä: || 13.12.2011 3. Komission ehdotuksen tavoite Komission ehdotuksen taustalla on sääntelyn parantamista koskeva aloite. Ehdotuksella pyritään yksinkertaistamaan ja parantamaan nykyistä sääntelykehystä antamalla jäsenvaltioille mahdollisuus vapauttaa mikroyhteisöt neljännen yhtiöoikeusdirektiivin[1] vaatimuksista. Tavoitteena on vähentää mikroyhteisöjen EU:n tason kirjanpitovaatimuksista johtuvia tilinpäätösraportointia koskevia vaatimuksia, jotta voitaisiin · keventää hallinnollista taakkaa, sekä · saattaa mikroyhteisöjen raportointivaatimukset vastaamaan tilinpäätöstietojen käyttäjien ja laatijoiden todellisia tarpeita. 4. komission lausunto euroopan parlamentin tarkistuksista Euroopan parlamentin toisessa käsittelyssä antama lausunto on tasapainoinen kompromissi, jossa on joitakin tarkistuksia neuvoston kantaan. Euroopan parlamentin lausunnossa lähestytään komission alkuperäistä ehdotusta ja ehdotetaan, että mikroyhteisöjen kokoa koskevia arviointiperusteita muutetaan siten, että niiden työntekijöiden määrä on enintään 10, nettoliikevaihto enintään 700 000 euroa ja/tai taseen loppusumma enintään 350 000 euroa (kolmesta edellytyksestä kahden on toteuduttava). Lausunnon johdanto-osan 9 kappaleessa selvitetään neuvoston kannassa esitettyä julkaisuvaatimusta koskevan poikkeuksen laajuutta. Julkisiin rekistereihin kirjattujen mikroyhteisöjen tasetietojen olisi tällöin oltava pyynnöstä toimijoiden käytettävissä, eikä mikroyhteisöjen tarvitsisi enää julkistaa tietoja julkaisemalla ne kansallisessa virallisessa lehdessä tai muulla vastaavalla tavalla. Uudelleentarkastelulausekkeessa kehotetaan komissiota viimeistään viiden vuoden kuluttua voimaantulosta välittämään kertomuksen mikroyhteisöjen tilanteesta siten, että huomioon otetaan erityisesti kansallinen tilanne kokoa koskevat arviointiperusteet täyttävien yritysten lukumäärän osalta ja julkaisuvaatimusta koskevasta poikkeuksesta aiheutuvien hallinnollisten rasitusten vähentämisen osalta. Lopuksi poistetaan komission suostumuksella kohta, jossa jäsenvaltioita kannustetaan laatimaan vastaavuustaulukoita. Euroopan parlamentin kanta perustuu kompromissiin, joka saatiin aikaan kolmikantaneuvottelussa 9. marraskuuta 2011. 5. Päätelmät Euroopan unionin toiminnasta tehdyn sopimuksen 293 artiklan 2 kohdan mukaisesti komissio hyväksyy Euroopan parlamentin toisen käsittelyn tarkistukset siten, kun ne on esitetty edellä neuvoston ja Euroopan parlamentin kompromissitekstissä. [1] Direktiivi 78/660/ETY, annettu 25 päivänä heinäkuuta 1978, perustamissopimuksen 54 artiklan 3 kohdan g alakohdan nojalla, yhtiömuodoltaan tietynlaisten yhtiöiden tilinpäätöksistä (EYVL L 222, 14.8.1978, s. 11).